jkorsvik/nowiki_second_scrape_merged huggingface dataset:
Bleiburg-massakren

Bleiburgmassakern er en samlebetegnelse for hevnforbrytelser som i all hovedsak fant sted i nordre Slovenia fra og med 15. mai 1945 og ukene deretter. Den jugoslaviske armeen, de tidligere partisanene, henrettet antikommunister, medlemmer i og sympatisører til fascistbevegelsen Ustaša, inklusive deres familier, kvinner og barn. De fleste ofrene var kroater og til en viss grad også slovenere og bosnjaker som hadde sympatisert med tyskerne og nazistene under andre verdenskrig. Antallet døde er omtvistet, men angis vanligvis mellom 10 000 og 95 000.Overgrepene har fått navn fra småbyen Bleiburg (slovensk: Pliberk) i Kärnten, Østerrike, siden de hadde sitt utspring der.


== Referanser ==
Slaget ved Friedlingen

Slaget ved Friedlingen ble utkjempet i 1702 mellom Frankrike og Det tysk-romerske riket. Keiserstyrkene var ledet av markgreve Ludvig Vilhelm av Baden-Baden, mens franskmennene var ledet av Claude Louis Hector de Villars. Franskmennene gikk av med seieren. 


== Opptakt ==
Franskmennene prøvde å øke makten sin på østsiden av elven Rhinen. Høsten 1702 fikk Villars ordre fra Ludvig XIV om å gå til angrep på Schwaben. De franske styrkene trengte å slå seg sammen med sine allierte i Bayern og måte slå keiseren sine styrker som stod mellom dem. 


== Slaget ==
Franskmennene krysset Rhinen ved Weil am Rhein, like nord for Basel den 14. oktober 1702. Villars gikk til angrep på keiserarmeen ved Friedlingen. Den framtidige feltmarskalken Ludvig Vilhelm satte armeen sin i skyttergraver og klarte å holde franskmennene unna en tid. Han trakk seg så tilbake i god orden mot nord.


== Ettervirkning ==
Det var en pyrrhosseier for Villars. Franskmennene tapte 1 703 mann som døde og 2 601 som ble skadet, mens keiserarmen tapte 3 000 mann, mens 742 ble skadet. Villars ble også hindret fra å slå seg sammen med bayerne.Landsbyene på østsiden av Rhinen ble hardt rammet, særleg Weil am Rhein.


== Referanser ==


== Kilder ==
Lynn, John A. (1999), The Wars of Louis XIV 1667-1714, Longman,  


== Eksterne lenker ==
Villars skriv om slaget ved Friedlingen
Eureka Tower

Eureka Tower er en 297,3 meter høy skyskraper i Melbourne, Australia, og den andre høyeste bygningen i Australia, etter Q1 i Queensland.
Byggingen startet august 2002, og eksternt var det ferdig 1. juni 2006. Den offisielle åpningen var 11. oktober 2006. Bak prosjektet sto arkitektselskapet Fender Katsalidis Architects, og byggingen ble utført av Grocon (Grollo Australia). Det var det høyeste bebodde tårn inntil det ble forbigått av Ocean Heights og HHHR Tower i Dubai.
Tårnet har 556 leiligheter, 13 heiser, 3680 trappetrinn og veier over 200 000 tonn.


== Referanser ==
Marie Nordén

Marie Nordén (født 1967) er en svensk politiker for Socialdemokraterna, og har vært riksdagsmedlem i Sverige siden 2002. Hun ble valgt inn i riksdagen for Jämtlands läns valkrets på plass 239. Hun har tidligere jobbet som sykepleier innen psykiatrien og som politisk sekretær.


== I Riksdagen ==
Nordén kom inn i riksdagen i 2002 som erstatter for Berit Andnor, som var statsråd. Hun er medlem i Sveriges OSSE-delegasjon, og sitter i finanskomiteen. Hun er også vara i næringskomiteen.


== Eksterne lenker ==
Artikkelen har ingen egenskaper for offisielle lenker i Wikidata
(sv) Marie Nordén hos Sveriges riksdag 
Marie Nordén på Twitter
Maryam Yazdanfar

Maryam Yazdanfar (født 17. november 1980 i Teheran, Iran) er en svensk politiker for Socialdemokraterna, og har vært riksdagsmedlem i Sverige siden 2004. Hun ble valgt inn i riksdagen for Stockholms läns valkrets på plass 143. Av yrke er hun journalist.
Yazdanfar kom til Sverige sammen med familien i 1986. Yazdanfar har en cand.fil. i statsvitenskap fra Stockholms universitet, samt i journalistikk fra JMK. Hun har tidligere vært blant annet spaltist i Stockholms-Tidningen og i Everyday, samt reporter og researcher i Kunskapskanalen og programmet Mera Kultur i Sveriges Television
Yazdanfar var leder i Stockholm läns SSU-distrikt 2003 til 2006, og har sittet i kommunesekretariatet i Solna kommune siden 2002.


== I riksdagen ==
Maryam Yazdanfar var erstatter i riksdagen i perioder fra 2004 til 2006, hvor hun erstattet blant andre Cinnika Beiming. Fra 2006 har hun vært representant som folkevalgt. Yazdanfar var leder i sivilkomiteen fra riksdagsvalget i 2010 og til mars 2011. Hun sitter nå i krigsdelegasjonen, og i finanskomiteen.


== Referanser ==


== Eksterne lenker ==
(sv) Maryam Yazdanfar hos Sveriges riksdag 
(en) Maryam Yazdanfar hos Europarådets parlamentarikerforsamling 
Maryam Yazdanfar på Sveriges riksdags nettside
Maryam Yazdanfars blogg
Matilda Ernkrans

Matilda Ernkrans (født 1973 i Hallsberg) er en svensk politiker for Socialdemokraterna, og har vært riksdagsmedlem i Sverige siden 2002. Hun ble valgt inn i riksdagen for Örebro läns valkrets på plass 233. Av yrke er hun arbeidsformidler.


== I riksdagen ==
Ernkrans kom inn i riksdagen som erstatter i 2006, og har vært folkevalgt siden 2006. Hun er medlem av krigsdelegasjonen, og er leder av miljø- og landbrukskomiteen. Hun sitter også i Socialdemokraternas partiledelse.


== Referanser ==


== Eksterne lenker ==
(en) Matilda Ernkrans – kategori av bilder, video eller lyd på Commons 
Matilda Ernkrans på Twitter 
Matilda Ernkrans på Instagram 
(sv) Matilda Ernkrans hos Sveriges riksdag 
Matilda Ernkrans på Sveriges riksdags nettside
Socialdemokraterna.se - Matilda Ernkrans Arkivert 25. mai 2013 hos Wayback Machine.
Autolykos

Autolykos (gresk: Αὐτόλυκος, «Ulven selv») var sønn av guden Hermes og Khione, ektemann av Neaera eller i henhold til Homer, med Amfithea. Autolykos ble far til Antiklea som ble gift med Laertes av Ithaka og ble mor til helten Odyssevs. Han fikk også flere sønner, en av de som ble nevnt med navn var Aesimos. Autolykos eide en hjelm som gjorde ham usynlig. 


== Liv og hendelser ==
Autolykos var født som sønn av Hermes og Khione, eller muligens Filonis. Pausanias har uttalt at hans virkelig far var Daedalion, far til Knione, hvilket gjør slektsforholdet noe vanskelig men hovedmyten forteller uansett at han ble unnfanget ved at Hermes berørte jomfruen Khiones ansikt.Autolykos var gift med enten Mestra, datter av Erysichthon, konge av Thessalia, eller Neaera, eller i henhold til Homer til Amfithea. Han ble far til Antikleia og Polymede, hvor den sistnevnte ble mor til Jason, den kjente argonaut som ledet en gruppe menn for å finne det gylne skinn. En annen Autolykos, sønn av Deimachos, var en av argunautene som ble med på reisen.
Via Antikleia ble Autolykos også bestefar til den berømte krigeren og eventyreren Odyssevs, og han var også den som ga navn til barnet.
Autolykos fikk mange av de samme egenskapene til sin påståtte far Hermes, eksempelvis dyktighet i å begå tyveri, være en luring, og var dyktig i å spille på lyre og synge forførende. Det var sagt at han «elsket å gjøre hvitt av svart og svart av hvitt, fra et dyr uten horn til et dyr med horn». Når han stjal hadde han den gave at ingen kunne fange ham.Denne dyktigheten ble satt på prøve da han stjal hjelmen til sin egen sønnesønn Odyssevs, «han hadde brutt inn til det staut bygde huset til Amyntor, sønn av Ormenos, og han ga det til Amfidamas fra Kythira for å ta det til Skandeia, og Amfidamas ga det til Molos som gjestegave, men han ga det til sin egen sønn Meriones å bære; og nå, blitt sett derpå, det dekker hodet til Odyssevs».Han var også kjent for å ha stjålet Sisyfos' sauer rett foran ham, og Sisyfos som var kjent som en slu konge som drepte gjester, forførte sin niese og stjal sine brødres trone ble forvist til evige pinsler i underverden Tartaros av gudene.
Herakles, den store gresk helt, fikk opplæring i brytekunsten av Autolykos, men han var også kilden til strid i Herakles' liv etter at han stjal krøtter fra Euboia og Eurytos anklaget Herakles for udåden, og da denne ble sinnssyk over anklagene, drepte Herakles dem foruten også en av Autolykos' sønner, Ifitos. Det førte til at Herakles i tre år måtte tjene for å gjøre opp for seg.


== Referanser ==


== Se også ==
Autolykos fra Pitane, gresk matematiker


== Litteratur ==
Godchecker - Autolycus: The Prince of Thieves
Classic Encyclopedia (1911) – Autolycus
Trygve Braarud

Trygve Braarud (født 15. september 1903 i Verdal, død 9. juli 1985 i Oslo, gravlagt i Verdal) var en norsk botaniker og marinbiolog. Han tok doktorgraden (dr.philos.) i 1936 med avhandlingen «The Øst» expedition to the Denmark Strait 1929. II. The Phytoplankton and its Conditions of Growth.
I 1947 ble Braarud professor i marinbiologi med spesiale marin botanikk ved Universitetet i Oslo. Han var styreformann for Norsk botanisk forening 1947-51.
Etter Trygve Braarud er forskningsfartøyet R/V Trygve Braarud oppkalt - det er det største forskningsskipet ved Universitetet i Oslo og fungerer som base for marin, feltbiologisk utforskning.


== Referanser ==


== Eksterne lenker ==
(no) Publikasjoner av Trygve Braarud i BIBSYS
Agent provocateur

Agent provocateur (fra fransk, bokstavelig «provoserende/utfordrende agent») er en person som under dekke av en annen identitet begår en ulovlig handling eller på falskt grunnlag få andre til å begå en ulovlig handling. Vanligvis benyttes betegnelsen om agenter for det hemmelige politi som vinner politisk mistenkte personers tillit, og kan derfor samle inn informasjon eller lokke dem til handlinger som fører til deres arrestasjon.
I henhold til fransk grammatikk er begrepet i flertall agents provocateurs, en kvinnelig agent er agente provocatrice.


== Referanser ==
Mauro Vinícius da Silva

Mauro Vinícius da Silva (født 26. desember 1986 i Presidente Prudente) er en brasiliansk lengdehopper. Han ble verdensmester innendørs i 2012, der han satte ny brasiliansk innendørsrekord med 8,28 meter i kvalifiseringsrunden.


== Bakgrunn ==
Da Silva ville opprinnelig bli fotballspiller, og 14 år gammel begynte han på fotballskole i São Paulo. Fra han var 16 år gammel fokuserte han imidlertid mer på friidrett, og hans friidrettstrener var da Inaldo Sena. Siden 2007 har han fokusert på lengdesprang, trent av Aristides Junqueira.


== Karriere ==
I 2006 vant han gull på 4 x 100 meter ved det brasilianske U23-mesterskapet, og han fikk sølv på samme øvelse i U23-klassen ved de søramerikanske leker i friidrett samme år. I 2007 vant han Troféu Brasil på 4 x 100 meter.I lengdesprang vant han det brasilianske U23-mesterskapet i 2008, og han fikk bronse ved det iberoamerikanske mesterskapet samme år, i San Fernando i Spania. Da Silva deltok ved sommer-OL 2008 i Beijing, men ble slått ut i kvalifiseringen med 7,75 meter. 
Ved VM i friidrett innendørs 2012 vant han sin første store internasjonale tittel. Han fikk gull i lengde, med 8,23 meter i finalen. Han hoppet 8,28 meter i kvalifiseringsrunden, som var ny brasiliansk rekord innendørs.


== Referanser ==


== Eksterne lenker ==
(en) Mauro Vinícius da Silva – Olympics.com 
(en) Mauro Vinícius da Silva – Olympic.org 
(en) Mauro Vinícius da Silva – Olympedia 
(en) Mauro Vinícius da Silva – Sports-Reference (OL-resultater – arkivert) 
(en) Mauro Vinícius da Silva – World Athletics 
(en) Mauro Vinícius da Silva – Diamond League 
(en) Mauro Vinícius da Silva – Track and Field Statistics 
(en) Profil hos European Athletics
(en) Profil hos Sports-Reference (OL-resultater)
Eiliv Steinnes

Eiliv Steinnes (født 21. september 1938) er en norsk professor i kjemi, kjent for sin forskning på tungmetaller og deres oppførsel i naturen, samt hvordan forurensning transporteres i atmosfæren.
Han er født i Elverum og vokste opp i Ringsaker, Klepp, Kyrkjebø og Ørsta. Eldst i en søskenflokk på 5. Etter hovedfag i kjernekjemi fra Universitetet i Oslo i 1963 ble han ansatt på Institutt for atomenergi på Kjeller. I 1972 tok han doktorgraden på et arbeid om bruk av aktiveringsanalyse ved studier av sporelementer i geologisk materiale. Steinnes forlot Kjeller i 1979 for å starte som professor i den nyetablerte studieretningen naturmiljøkjemi ved Den allmennvitenskapelige høgskole (AVH). Han var rektor ved AVH 1984–90. I 1984 ble han innvalgt i Det Norske Vitenskaps-Akademi og i Det Kongelige Norske Videnskabers Selskab. I 1986 ble han medlem i Norges Tekniske Videnskapsakademi. Fra 2008 har han vært professor emeritus ved NTNU. I perioden 1977 - 2010 har han ledet arbeidet med å kartlegge i detalj nedfall av tungmetaller fra atmosfæren i Norge. Han har publisert over 350 arbeider i internasjonale vitenskapelige tidsskrifter.


== Utmerkelser ==
2000 Honorary professor, "Al. I. Cuza" University, Iasi, Romania
2001 George de Hevesy-medaljen for forskning i radiokjemi
2003 Dr. Honoris Causa, Moldova State University, Chișinău, Moldova
2005 Honorary Doctor, Joint institute of Nuclear Sciences, Dubna, Russland
2009 Norsk Kjemisk Selskaps medalje til minne om Guldberg og Waages massevirkningslov


== Referanser ==
Molomix

Molomix er det meksikanske bandet Molotovs andre studialbum. Det ble gitt ut 24. november 1998 og er en remix av noen av låtene fra det første albumet deres, ¿Dónde jugarán las niñas?. Det inneholder også to nye låter, samt to musikkvideoer.


== Spor ==
«El Carnal de las Estrellas» (Intro)
«Puto» (Mijangos Hard Mix)
«Gimme Tha Power» (Urban Mix)
«Cerdo» (Porcino Mix)
«Voto Latino» (Remix)
«Puto» (M+M Electrónic Dub)
«Cerdo» (Radio Mix)
«Gimme Tha Power» (Drum'n Base Mix)
«Puto MD Extended Mix» / «Chinga Tu Madre»
«Rap, Soda y Bohemia»
«Puto» (Video)
«Que no te haga bobo Jacobo» (Video)


== Eksterne lenker ==
(en) Molomix på MusicBrainz 
(en) Molomix på Spotify 
(en) Molomix på AllMusic
Apocalypshit

Apocalypshit er det meksikanske bandet Molotovs tredje studioalbum. Det ble gitt ut 14. september 1999 av Polygram Records Latino.


== Spor ==
«No manches mi vida»
«Karmara»
«Polkas palabras»
«»Step off
«Apocalypshit »
«»Ñero
«Kuleka's choice»
«Rastamandita»
«Parásito»
«Undertow»
«Exorsimio»
«Let it roll»
«El mundo»


== Eksterne lenker ==
(en) Apocalypshit på Discogs 
(en) Apocalypshit på MusicBrainz 
(en) Apocalypshit på Spotify 
(en) Apocalypshit på AllMusic
Eternamiente

Eternamiente er det meksikanske bandet Molotovs femte studioalbum. Det ble gitt ut 16. oktober 2007 av Universal Music. Albumet er en kompilasjon av fire EP-er som ble lagd av hvert av bandets fire medlemmer og publisert på bandets nettside.


== Spor ==
«No deje que el Peje lo apendeje»
«Eternamiente Molotov»
«Hasta la basura se separa»
«Huidos needs no education»
«Déjate algo»
«No me moleste nadie»
«FXF (Fiel por Feo)»
«Bien»
«Yofo»
«DDT»
«Yase»
«Por»
«Sentido común»
«Blame me»
«Guácala que rico»
«Watts»
«Eternamiente Molotov» (akustisk)
«Outro»


== Eksterne lenker ==
(en) Eternamiente på Discogs 
(en) Eternamiente på MusicBrainz 
(en) Eternamiente på Spotify 
(en) Eternamiente på AllMusic
Con todo respeto

Con todo respeto er det meksikanske bandet Molotovs fjerde studioalbum. Det består av coverlåter, og musikkstilen spenner mellom alt fra pønk til salsa. Det ble gitt ut 26. oktober 2004.


== Spor ==
«Amateur» (cover av «Rock Me Amadeus» av Falco)
«Diseño Rolas» (cover av «Designer Music» av Lipps Inc)
«Marciano» (cover av «I Turned into a Martian» bav The Misfits)
«The Revolution Will Not Be Televised (La Revo)» (cover av «The Revolution Will Not Be Televised» av Gil Scott-Heron)
«La Boa A Go Go» (cover av «La Boa» av La Sonora Santanera)
«Chavas» (cover av «Girls» av Beastie Boys)
«Mamar» (cover av «Mama» av Los Amantes De Lola)
«Quién Pon-Ponk» (cover av «Quen Pompó» av Chico Che)
«Da Da Da» (cover av «Da Da Da» av Trio)
«Perro Negro Granjero» (blanding av «Perro Negro» av El Tri og «La Grange» av ZZ Top)
«Agüela» (blanding av «My Abuela» av Wilfred y La Ganga, «The Magnificent Seven» av The Clash og «Bust A Move» av Young MC og Matt Dike)
«Mi Agüita Amarilla» (cover av «Mi Agüita Amarilla» av Los Toreros Muertos)


== Eksterne lenker ==
(en) Con todo respeto på Discogs 
(en) Con todo respeto på MusicBrainz 
(en) Con todo respeto på Spotify 
(en) Con todo respeto på AllMusic
Dance and dense denso

Dance and dense denso er det meksikanske bandet Molotovs tredje studioalbum. Det ble gitt ut 5. februar 2003, og inneholder blant annet den kjente låta «Frijolero».


== Spor ==
«Dance and dense denso»
«Here We Kum»
«Changuich a la chichona»
«No me da mi navidad (Punketon)»
«Noko»
«Frijolero»
«E. Charles White»
«Queremos pastel»
«I'm the one»
«»Nostardamus mucho (que se caiga el teatro)
«Hit Me»


== Eksterne lenker ==
(en) Dance and dense denso på MusicBrainz 
(en) Dance and dense denso på Spotify 
(en) Dance and dense denso på AllMusic
Finansiell økonometri

Finansiell økonometri er en egen undergren av økonometrien som kjennetegnes av finansiell data. Finansiell data skiller seg fra vanlig makroøkonomiske data ved at det er mer tilgjengelig og har langt større datasett. Eksempler på dette kan være priser på verdipapirer som kan bli angitt lagret ned på millisekundnivå, i motsetning til bruttonasjonalprodukt, som for Norges del blir lagt frem av Statistisk sentralbyrå en gang for hvert kvartal.


== Karakteristikker ved finansielle data ==
Finansielle data har flere overlegne egenskaper i forhold til makroøkonomiske data:

Lettere å finne tilstrekkelig med data for å kunne trekke konklusjoner.
Dataverdiene er ofte, men ikke alltid, direkte tatt ut uten å ha blitt endret. Dette kan for eksempel være lagring av priser på et marked. Bruttonasjonalprodukt på den annen side blir regnet ut basert på flere variabler som igjen har egne forutsetninger. Endringer i beregninger og/eller forutsetninger fra en periode til en annen vil kreve korrigeringer for at dataene skal være sammenlignbare.Finansielle data har noen karakteristikker som kan skape problemer:

Den store mengden data som er å finne innen finans blir ofte beskrevet som data med mye støy hvor det er vanskelig å gjenkjenne et karakteristisk mønster.
Finansielle data er ofte ikke normalt fordelt, en forutsetning som ligger til grunne for mange statistiske teknikker.


== Referanser ==
Kontinuerlig forrentet avkastning

Kontinuerlig forrentet avkastning (også kjent som logaritmisk avkastning) er en måte å vise frem avkastning på som tar med rentes renteeffekten. Med en slik måling av avkastning kan man sammenligne avkastning på verdier som ikke forrentes like hyppig eller på samme tidspunkt.

  
    
      
        A
        v
        k
        a
        s
        t
        n
        i
        n
        
          g
          
            t
          
        
        =
        ln
        ⁡
        
          (
          
            
              
                P
                r
                i
                
                  s
                  
                    t
                  
                
              
              
                P
                r
                i
                
                  s
                  
                    t
                    −
                    1
                  
                
              
            
          
          )
        
        .
      
    
    {\displaystyle Avkastning_{t}=\ln \left({\frac {Pris_{t}}{Pris_{t-1}}}\right).}
  


== Referanser ==
Jula AB

Jula AB er en butikkjede som selger produkter til hus- og hytteeiere, hjemmefiksere, landbrukere og håndverkere. Kjeden ble grunnlagt i Sverige av Lars-Göran Blank i 1979. Jula har i dag 111 varehus i Sverige (59), Norge (37) og Polen (15). Kjeden hadde per 2020 ca. 3 000 ansatte i disse tre landene.Jula har et vareutvalg på verktøy og maskiner, bygg og maling, el-artikler og belysning, klær og verneutstyr, hage, fritid, bil og garasje, hjem og husholdning. Jula har både egne merkevarer og merke varer.


== Historie ==
Foretaket ble startet i 1979 på gården Jultorp i Vara kommune i Sverige, med et sortiment hovedsakelig bestående av vedkappsager. Med stigende oljepriser på midten av 1970-tallet så folk etter alternative måter å varme opp husene på. Lars Gøran Blank startet produksjon av Jula-kappsagen og ideen hentet han fra sin morfar Otto. Etterspørselen etter kappsager og reservedeler skjøt i været og sortimentet ble gradvis utvidet. På midten av 1980-tallet flyttet Jula til Skara i Sverige. Det første varehuset finnes også den dag idag i Skara, sammen med hovedkontoret og sentrallageret til Jula. Opp gjennom årene har sortimentet til Jula utviklet seg til å omfatte blant annet arbeidsklær, hageprodukter, byggredskaper, biltilbehør og husholdningsutstyr. I 2008 ble Jula etablert i Norge, og i 2011 åpnet det første varehuset i Polen.


== Jula i Norge ==
Jula kom til Norge i 2008 og hadde per juni 2021 37 varehus og ett forretningskontor i Lørenskog. Jula fikk i 2015 en omsetning på 1,7 milliarder på det norske markedet og et resultat på 84 millioner.


== Referanser ==


== Se også ==
Biltema
Clas Ohlson (selskap)
Jernia


== Eksterne lenker ==
Om Jula
Historien om Jula
Takufortene

Taku-fortene (kinesisk: 大沽炮台; pinyin: Dàgū Pàotái, ordrett «Takubatteriene»; også kalt Peiho-fortene, 白河碉堡; Báihé Diāobǎo) er befestninger på begge sider av munningen av elven Hai He (Peiho), i subdistriktet Dagu (Taku) i bydistriktet Binhai nye område i byen Tianjin (Tientsin), som ligger ikke langt fra Beijing nord i Kina. Fortene befinner seg ca 60 km sørøst for sentrum for Tianjin.
Forsvarsanleggene ble for det meste avviklet ved begynnelsen av 1900-tallet. Det består i dag (2012) fremdeles to fort, på hver sin side av elvemunningen. Den sørligere av de to ble restaurert fra 1988 og fremover, og ble åpnet for besøkende i 1997. 


== Historie ==

Det første fortet ble til mellom 1522 og 1527 under Ming-dynastiet under Jiajing-keiserens tid. Det tjente som beskyttelse mot sjøverts invasjonsforsøk. Under opiumskrigene ble befestningene vesentlig utvidet slik at det til slutt var fem store og 20 mindre fort. Under annen opiumskrig ble fortene to ganger erobret av vestlige styrker, den 20. mai 1858 av admiral Michael Seymour og på nytt i august 1860 etter fiendtlighetene blusset opp igjen.
De fleste av fortene ble etter bokseropprøret (1899–1901) og åttenasjonsalliansens invasjon av Kina avviklet. Den 17. juni 1900 inntok de utenlandske styrkene etter heftige kamper.


== Eksterne lenker ==
(en) Taku Forts – kategori av bilder, video eller lyd på Commons 
Dagu Fort
Krieg in China: Die Eroberung der Taku-Forts
TAKU FORTS 1860
Thomas Hahn, Beitang Forts near Tianjin (Including Dagu) [1]
Alfred Cort Haddon

Alfred Cort Haddon (født 24. mai 1855 i London, død 20. april 1940) var en britisk antropolog og etnolog, opprinnelig zoolog som øve stor innflyelse i fagets tidlige fase. Han var fra 1909 lecturer i antropologi ved Cambridge University.
Haddon regnes som en av grunnleggerne av feltarbeidet som metode i sosialantropologien med sin deltagelse i ekspedisjoner til Torresstredet (sammen med W.H.R. Rivers, C.G. Seligman, Sidney Ray, Anthony Wilkin m. fl. i 1898) og Ny-Guinea. Resultatene er beskrevet i bl.a. Ethnography of the western tribes of Torres straits (1890) The decorative art of British New Guinea (1895), Head hunters (1901), Magic and fetishism (1906, sv. oversettelse 1916), History of anthropology (1910), The wanderings of peoples (1911).
Haddon påvirket Gregory Bateson i hans antropologi.


== Referanser ==
Students t-fordeling

Students t-fordeling (ofte kalt kun t-fordeling) er en kontinuerlig sannsynlighetsfordeling som brukes ved små sannsynlighetsutvalg (tommelfingerregel under 50).
Fordelingen er oppkalt etter den britiske kjemikeren William Sealy Gosset som redgjorde den under pseudonymet Student. T-fordelingen er sammenlignbar med normalfordelingen ved at den er kurveformet og er symmetrisk rundt gjennomsnittet. T-fordelingen har derimot en lavere snittverdi og høyere varians som følge av kurtosis. T-fordelingen vil gå mot en normalfordeling etterhvert som antall observasjoner går mot uendelig.


== Tabell over utvalgets verdier ==
Følgende tabell er en liste over t-fordelingen med ν frihetsgrader for en- og to-sidet konfidensintervall.
Frihetsgrader angis ved utvalgsstørrelsen (N) minus 1, altså N - 1. Har man et utvalg på 21 personer vil det altså være 20 frihetsgrader. Når utvalget er over 50 vil frihetsgrader for de fleste praktiske formål ikke ha noen betydning.
Merk den siste raden med uendelig mange frihetsgrader viser et avgjørende poeng: en t-fordeling med uendelig mange frihetsgrader er en normalfordeling i samsvar med sentralgrenseteoremet.


== Referanser ==